CELEX: 32019D1942
Language: hu
Date: 2019-11-22 00:00:00
Title: A Bizottság (EU) 2019/1942 végrehajtási határozata (2019. november 22.) a karbendazim létező hatóanyag 9. terméktípusba tartozó biocid termékekben történő felhasználásának elutasításáról (EGT-vonatkozású szöveg)

25.11.2019   
               
               
                  HU
               
               
                  Az Európai Unió Hivatalos Lapja
               
               
                  L 303/29
               
            
         A BIZOTTSÁG (EU) 2019/1942 VÉGREHAJTÁSI HATÁROZATA
         (2019. november 22.)
         a karbendazim létező hatóanyag 9. terméktípusba tartozó biocid termékekben történő felhasználásának elutasításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
         mivel:
         
                     (1)
                  
                  
                     Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. E jegyzékben a karbendazim (EK-szám: 234-232-0; CAS-szám: 10605-21-7) is szerepel.
                  
               
                     (2)
                  
                  
                     Sor került a karbendazimnak a 98/8/EK európai parlamenti és tanácsi irányelv (3) V. mellékletében meghatározott 9. terméktípusba (rost, bőr, gumi és polimerizált anyagok konzerválószerei) tartozó biocid termékekben történő felhasználás tekintetében történő értékelésére, amely terméktípus megfelel az 528/2012/EU rendelet V. mellékletében meghatározott 9. terméktípusnak.
                  
               
                     (3)
                  
                  
                     Németország értékelő illetékes hatósága 2013. augusztus 2-án benyújtotta az értékelő jelentést és következtetéseit a Bizottságnak.
                  
               
                     (4)
                  
                  
                     Az 1062/2014/EU felhatalmazáson alapuló rendelet 7. cikkének (2) bekezdése értelmében a biocid termékekkel foglalkozó bizottság 2019. február 27-én elfogadta az Európai Vegyianyag-ügynökség véleményét (4), amelynek során figyelembe vette az értékelő illetékes hatóság következtetéseit.
                  
               
                     (5)
                  
                  
                     Az említett vélemény szerint a 9. terméktípusba tartozó, karbendazimot tartalmazó biocid termékek várhatóan nem felelnek meg az 528/2012/EU rendelet 19. cikke (1) bekezdésének b) pontjában meghatározott kritériumoknak, mivel a környezetre jelentett kockázatok értékelése során áttekintett forgatókönyvek elfogadhatatlan kockázatokat tártak fel, biztonságos felhasználási módot pedig nem tudtak azonosítani.
                  
               
                     (6)
                  
                  
                     Az Európai Vegyianyag-ügynökség véleményére figyelemmel a karbendazim 9. terméktípusba tartozó biocid termékekben történő felhasználását nem indokolt jóváhagyni, mivel az 528/2012/EU rendelet 4. cikkének (1) bekezdésében megállapított feltételek nem teljesülnek.
                  
               
                     (7)
                  
                  
                     Az e határozatban előírt intézkedések összhangban vannak a biocid termékekkel foglalkozó állandó bizottság véleményével,
                  
               ELFOGADTA EZT A HATÁROZATOT:
         
            1. cikk
            A karbendazim (EK-szám: 234-232-0; CAS-szám: 10605-21-7) hatóanyag 9. terméktípusba tartozó biocid termékekben való felhasználását a Bizottság nem hagyja jóvá.
         
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2019. november 22-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 167., 2012.6.27., 1. o.
         
         
            (2)  A Bizottság 1062/2014/EU felhatalmazáson alapuló rendelete (2014. augusztus 4.) a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).
         
            (3)  Az Európai Parlament és a Tanács 98/8/EK irányelve (1998. február 16.) a biocid termékek forgalomba hozataláról (HL L 123., 1998.4.24., 1. o.).
         
            (4)  A biocid termékekkel foglalkozó bizottság véleménye a karbendazim hatóanyag jóváhagyása iránti kérelemről, terméktípus: 9., ECHA/BPC/218/2019, elfogadás időpontja: 2019. február 27.